Šef HDZ-a Tomislav Karamarko 2. je kolovoza na svom Facebook profilu objavio fotografiju sa svojom izjavom “Ja vas nikada neću izdati, razočarati ni osramotiti, jer meni ništa ne treba!”, uz potpis Tomislav Karamarko.

Poster je već postao vrlo popularan, ali ne onako kako je PR HDZ-a namjeravao, jer se u ironičnoj ulozi pojavljuje u komentarima ogromnog broja korisnika Facebooka, uglavnom onih koji se ne ubrajaju u glasače HDZ-a. I na samoj stranici predsjednika HDZ-a post je uz više od dvije tisuće lajkova pobrao različite reakcije, od podrške i zaklinjanja u glasove na izborima, preko podrške ideji lustracije i “izgonu crvene bande” do salvi smijeha i ironičnih komentara poput:

“Trebamo Van mi birači”

“Onom kome ništa ne treba, do ničeg i nije stalo.”

“A poštenjačine vaki su nam svi pred izbore”

“Hahahaha….. Ovo je vrh.”

“već smo vidili jamstvene kartice od HDZ-a”

“hahaha, mislio sam da se ovo netko šali pa je napravio…ali ovo je fakat! znači, političar kod nas treba napraviti fotku sa izjavom da neće krast, izdati ili sramotiti ljude da bi ispao vjerodostojan? stvarno smo gotovi kad ova ekipa dođe na vlast (iako ni trenutna vlast nije rješenje)..ajmo ovčice, pregazili su vas jedni, vrijeme je da se stari vukovi vrate na svoju gozbu…pa onda u krug!”

“Pa ni Vidoševiću, ili Sanaderu nije baš ništa trebalo, a ipak…. bolje ne reći!”

“ah onda ok..od sad vjerujem politicarima..pogotovo hadezeu..”